Dee Dee laat hoop opvlam om Planeet 9 te vindKunstenaarsvoorstel van planetêre ontdekkings deur die Kepler-teleskoop Grafika: NASA/W. Stenzel Die ontdekking van ’n hemelliggaam wat sowat 635 km in deursnee is en wat baie ver op die buiterand van die Kuipergordel is, het die hoop laat opvlam dat die tegnologie wel bestaan om die ontwykende Planeet 9 op te spoor. Dié nuutontdekte hemelliggaam, bekend as Dee Dee, is op die oomblik 92 astronomiese eenhede van die aarde af en dit neem lig van die son 13 uur om Dee Dee te bereik. Die dwergplaneet se temperatuur blyk sowat -234 °C te wees. Die navorsers meen daar is nog wêrelde om in ons son se agterplaas om te ontdek. Planeet 9 is ’n hipotetiese planeet wat vermoedelik tien keer so groot as die aarde is en wat sowat tien keer verder as Pluto van die aarde af om die son sou wentel. So ’n planeet sou baanversteurings van buite-planete kon verklaar. Bron: Astronomy